महासमुंद, छत्तीसगढ़/मयूर जैनः तेंदूकोना थाना अंतर्गत पुलिस चौकी बुंदेली में पदस्थ सब इंस्पेक्टर चौकी प्रभारी पर एक महिला ने बलात्कार का आरोप लगाया है। मामले की शिकायत पीडि़ता ने शुक्रवार को पुलिस अधीक्षक महासमुंद एवं पुलिस महानिरीक्षक रायपुर से की है। हालांकि चौकी प्रभारी ने महिला द्वारा लगाए आरोपों को गलत बताया है। शिकायत पत्र के अनुसार सेवाती (कोल्दा) निवासी 25 वर्षीया पीडि़ता पुलिस चौकी बुंदेली में पति के खिलाफ रिपोर्ट दर्ज कराने गई थी। महिला ने आरोप लगाया है कि पुलिस चौकी में पदस्थ मुंशी ने उनकी लिखित शिकायत लेकर पुलिस हस्तक्षेप अयोग्य अपराध की कॉपी पर हस्ताक्षर करा लिया। मोहर्रिर को चौकी प्रभारी ने फोन पर सूचना दी कि उक्त महिला को मेरे आते तक चौकी में रखना। पीडि़त महिला का कहना है कि वह चौकी में इंतजार करते बैठी रही। रात करीब 9 बजे चौकी प्रभारी अपने एक दोस्त के साथ चौकी आए। महिला को चौकी के पीछे वाले कमरे में ले जाकर बलात्कार किया। इस दौरान महिला ने अपने आप को छुड़ाने का प्रयास किया, लेकिन असफल रही। पीडि़ता का यह भी आरोप है कि चौकी प्रभारी ने घटना के बारे में किसी को बताने पर जेल में डालने की धमकी दी। महिला का यह भी कहना है कि वहां पदस्थ पुलिस वालों ने इस घटना को आंखों से देखा है। रात लगभग ढाई बजे महिला को उसके घर छोड़ दिया गया। घटना की जानकारी महिला ने अपनी मां एवं परिजनों को दी। बाद मामले की शिकायत पुलिस के उच्चाधिकारियों से की गई